Kina 2017 rejsebeskrivelse:

Mandag den 7.8.2017:
Fly fra Kastrup kl. 18.40 til Shanghai – ankomst kl. 10.55 lokal til – ca. 10:25 timer.
Der var både tæppe og pude på turen, men vi fik alligevel kun blundet lidt undervejs.
Da vi ville videre til transit-området, blev vi gennet ned i ankomsthallen og skulle tjekke ind igen. Da vi så tjekkede ind igen, spurgte damen til vores bagage. Den videresendes med næste fly sagde vi, men nej, sagde hun, den er i ankomsthallen her! Så måtte vi ned og hente den. Den stod parkeret ved en disk et stykke fra bagagebåndet. Vi tog den og tjekkede ind igen.
Vi undrede os. Vi havde jo været i Kina uden om visum-kontrol??

Tirsdag den 8.8.2017:
Fly fra Shanghai kl. 13 til Hong Kong. Vi blev forsinket til næste fly pga. bagageproblemet og vi ventede en time på startbanen til tilladelse til at lette pga. dårlige vejr.. Metro til Kawlootn station og shuttlebus til lige ved hotellet. Hurtig bustur – formel-1 måske i den tætte trafik til The Bauhinia Hotel - Tsim Sha Tsui i Hongkong kl. ca. 20. Godt værelse på 23. etage med fin udsigt.

Onsdag den 9.8.2017:
Sov længe efter vores lange 23-timers transport. Vi vågnede op næsten helt friske næste formiddag.
Det var en god rejse med de flyvetider. Vi havde næsten ingen jet-lag ☺.
Vi brugte onsdagen til at gå rundt i Kawloon, se på byen og livet, vænne os til 29 grader med 80-90% luftfugtighed. Spiste frokost på et meget lokalt sted. Slappede af et par timer om eftermiddagen
Om aftenen et besøg på et nat-marked og lidt rundt i byen igen.

Torsdag den 10.8.2017:
Tog til Hong Kong øen, hvor vi tog en bus til sydsiden af øen for bla.a at besøge Stanley-markedet, som vist er ret kendt. Markedet er spild af tid, men turen til sydsiden af øen og opholdet på sydsiden var rigtig flot og turen værd! Flotte bjerge med flotte udsigter! Og så var vejret rigtig dejligt – sol og tørvejr og ikke så høj luftfugtighed. Busturen tog ca 3 kvarter og kostede ca. 8 kr. – for os begge den ene vej, retur kun godt 4 kr!
Aften: Vi ville se Hong Kong lys laser show og hastede til havnen. Ca. 10 min inde i showet listede vi af igen, set samme gjorde rigtig mange andre, det var en skuffelse. På vej tilbage købte vi lidt brød og ost, som vi spiste af om aftenen og tog resten med til morgenmad i cafeen på hotellet. Der var kun kaffe, te, juice, muffins og æbler at spise til morgenmad så vi supplerede med vores brød, ost og smør som vi havde med fra flyet.

Fredag den 11.8.2107:
Shuttlebus og metro til lufthavnen – hen til tjek-in til fly til Guilin. Problem med passet. Vi havde været i Kina for 3 dage siden (fly-skiftet i Shanghai) og visum giver ret til én indrejse. Fat i chefen, som lod os gå ombord på flyet med besked om, at der måske ville være problem med indrejse i Kina.
Vi mødte Nanna og Daniel ved gaten til flyet. De kom fra Bangkok.
Der var dog heldigvis ingen kommentarer til os ved indrejsen til Kina i Guilin. Så alt ok.
Vi blev hentet af en bil fra hotellet som kørte til hotel Nana i Yangshuo på 1 time for 400 kineserpenge (= ca 400 dkr). Vi kørte gennem landskaber med de skønne specielle toppede bjerge – flot!
Ankomst ca. kl. 17.30. Spiste om aftenen hos ”en onkel” til hotellet. Gik derefter hjem og sov.

Lørdag den 12.8.2017:
Morgenmad på Starbocks, slentre rundt i byen, som består af lavere bygninger og mange restauranter.
En meget hyggelig by i et flot naturområde. Omkranset af de toppede bjerge.
Aftensmad og så i seng efter en ”mindre omvej”. Det tog os ca 3 kvarter at gå de ca 100 m. hjem. Sådan går det når man starter forkert og byen ser anderledes ud om aftenen.

Søndag den 13.8.2017:
Fandt et godt sted med morgenmad – lækkert! Senere på dagen lejede vi cykler og kørte ind mellem bjergene – en super flot tur. Tog en frokostpause ca. 8 km. fremme. Det var heldigt nok, for mens vi sad der kom en tordenbyge forbi. Det var så blevet så sent, at vi kørte tilbage igen. Prøver at starte tidligere i morgen og forhåbentlig nå turen rundt og se et flot bjerg m.m.

Mandag den 14.8.2017
Kom af sted på tur kl. 12. På cykel og e-scooter i fint vejr. Efter et stykke tid, begyndte det at regne, og vi tog regntøj på. Kørte videre til et sted med en bro og hvor en tur med bambus-både ender. Så os omkring og fik en friskpresset mango-juice – lækkert. Gik ind på en restaurant og fik frokost. Heldigt, for da vi var der, kom et kraftigt regnskyl hen over krydret med torden. Vores bord måtte flyttes et stykke ind i restauranten pga. den kraftige regn. Kørte videre til Månebjerget, som vi gik op på. Det er en laaang og stejl sten-trappe der op, men vi kom op! Der er et hul i bjerget, som ligner en måne, deraf navnet. Der var super flot og meget specielt. Gik ned igen og kørte hjem igen. Det tog ca. ½ time at gå ned og en time kørsel hjem.
Efter at have fået et bad og varmt tøj på, gik vi ud i byen og fik lidt mad.

Tirsdag den 15.8.2017:
Stod sent op, da det tordnede og regnede fra morgenstunden. Brugte dagen på at snuse rundt i byen og købe et par paraplyer m.m.. Nanna og Daniel tog på en cykeltur.
I morgen tager vi til bjerget Xing ping, hvis vejrforholdende tillader det. Det har regnet rigtig meget der ovre – så vi må se.

Onsdag den 16.8.2017
Vi tog en taxa til bjerget Xing ping, hvor Nanna og Daniel besteg bjerget og Knud og Jette slappede af. Vi gik en dejlig tur langs floden, der var oversvømmet pga. megen regn. Der var megen strøm i floden og sejlads med bambus-både var indstillet. (Jette sov en time på hostel i en sofa – tiltrængt).

Torsdag den 17.8.2017
Til Zhangjiajie – det tog såmænd bare 16 timer fra kl 8 til kl 24!
Bus / taxa fra Yangshuo til Guilin north station
Lyntog (bullit-train) fra Guilin North til Changde north Station
Metro til Changsha South station
Tog til Zhangjiajie
Taxa til Jundping - hotel Pullman

Fredag den 18.8.2017
En slapperdag ved hotellets pool og lidt gåtur i byen

Lørdag den 19.8.2017
Vi har lige været på en tur i tianmenshan-nationalpark ved Zhangjiajie. Det hedder den altså :-)
Taxa i 1½ time, bus op til et plads lidt oppe ad bjerget, en anden bus, der
løftede os måske 1½ - 2km højere op - meget flot udsigt og rigtig mange
hårnålesving. Derfra ca. 12 rulletrapper inde i bjerget, af hver godt 100m
længde.
Så var vi også på toppen. Her gik vi rundt om toppen af denne bjergtor på en
gangbro, der sidder fast på bjergsiden - ca. 4km gåtur.
Der er godt nok langt ned der fra. En del af gangbroen var en glas-gangbro.
Derefter ned igen med rulletrapper og busser. Aftensmad nede i byen og hjem
igen i taxa.
Startede kl. 9.30 og hjemme igen kl. 22 - nu skal vi sove.

Søndag den 20.8.2017
En tur til en Zangjiajie nationalpark, der ligger så tæt på, at vi gik der hen.

Vi kom op på bjerget med en kabinelift, gik meget, kørte med flere busser inde i parken og endte med at tage ned med en 2-etages elevator.
Vi så utallige flotte bjerge – lodrette søjler. Bla.a. den, der har giver inspiration til de flyvende bjerge i filmen Avatar.

Gik godt trætte hjem. Lige nu er Nanna, Daniel og Jette i hotellets pool, mens jeg Knud skriver dagbog og hviler mig.

Mandag den 21.8.2017:
Igen en tur til Zangjiajie nationalpark. Denne gang til et sted med aber løbende omkring benene på én. En dejlig tur nede i dalen mellem de høje bjerge. Der løber en lille flod nede i bunden, og aberne boltrede sig rigtig dejligt der i naturen – dejlige at se.
Jette havde taget et æble med i en plasticpose, som hun ville give aberne. Det klarede de selv! Da Jette tog posen frem, kom 4-5 aber stormende hen til hende, flåede posen ud af hånden på hende og kæmpede om æblet. Sejrherren kravlede op i et træ og begyndte at spise, men en anden kom og snuppede æblet – en sjov oplevelse. Turen tog 4½ time og om lidt skal vi ud at spise.

Tirsdag den 22.8.2017:
Tjekkede ud af hotellet.
Havde en aftale med en taxa, der skulle opbevare vores bagage i taxaen, køre os til 2 forskellige steder i nationalparken og til sidst til lufthavnen om aftenen. Planlagt afgang til Beijing kl. 22.
Først til en flot sejltur på en sø, derefter til verdens længste glas-hængebro i 300m’s højde. Så kørte taxamanden os til et lokalt spisested i Zangjiajie, hvor de serverede noget meget dejlig mad. Derfra til lufthavnen, hvor vi ankom i god tid.
Da afgangstidspunktet nærmede sig, oplyste de, at flyet var forsinket – ikke noget om hvor længe.
Vi kom af sted kl. 2.30 og kom til Beijing kl ca. 5 i øs-regnvejr – godt trætte.
 Med taxa til hotellet og på hovedet i seng, skulle lige først have hjælp til at komme ind på værelset. Nøglen virkede ikke, det bliver nok fixet i morgen. Faldt i søvn som 2 tunge sten.

Onsdag den 23.8.2017:

Vågnede op til dejligt sommervejr. Vel 25-30 grader og tørvejr.
Sov længe til kl. 13 – Jette til kl. 15 med hovedpine – frisk igen. Super dejligt vejr!!
Gik en tur i byen og faldt ind på en café og fik lidt ”morgenmad”. Fortsatte til indgangen til den himmelske freds plads, ned ad gågaden og hjem til hotellet igen. Fandt et vaskeri på vejen – det var for dyrt.

Torsdag den 24.8.2017:
Tog en tur til den kinesiske mur ved Mutianyu ca. 80 km nnø for Beijing.
Vi havde en bil med chauffør til turen. Op til muren med stolelift. Gik ca. 2km. (1 frem og 1 tilbage og ca. 100m op og ned) på muren i det flotteste vejr, man kan tænke sig. Chaufføren fortalte, at der var 36 graders varme, men det føltes ikke så varmt. Der var en dejlig brise der oppe. En super dejlig tur på muren, hvor der ikke var ret mange mennesker. Ved slutningen af muren var der et ”vandings-hul”, hvor Jette fik en is og Knud en øl. (Vi spurgte ikke om prisen i forvejen. Is til 45 penge og øl til 85 ☹ )
Blev kørt til en silkefabrik, hvor vi købte 2 dyner og 2 hovedpuder. Sådan kan det gå, når Jette ser efter en T-shirt.

Fredag den 25.8.2017:
Gik en tur til Temple of heaven marked og derefter ind til templet.
Daniel rejste hjem igen. Jette og Knud havde fået for megen air-con (= forkølede), og slappede af på værelset.

Lørdag den 26.8.2017:
Skiftede hotel til Jingtailong International Hotel, Beijing.
Gik en lille tur og passede vores forkølelse ☹ . Nanna mødtes med nogle veninder.

Søndag den 27.8.2017:
Sov længe. Det regner og er koldt. Gik ud af hotellet, vendte om og fik lidt mere tøj på. Gik en tur i området, købte lidt ind, fik aftensmad og tilbage på værelset.

Mandag den 28.8.2017:
Super vejr igen! Tur til Lama-templet

Tirsdag den 29.8.2017:
Til Nannas universitet for at høre om værelse m.m.

Onsdag den 30.8.2017:

Torsdag den 31.8.2017:
Nanna tog på muren med 3 veninder, til et sted, der ikke er renoveret.
Jette og jeg gik en tur til Den Forbudte By. Hele centrum var afspærret pga. besøg af et statsoverhoved fra ??
Havde en dejlig gåtur rundt om Den Forbudte By, og mødte pigerne igen på en restaurant med ”hot pot”. Det smagte rigtig dejligt.

Fredag den 1.9.2017:
Tur til BeiHai-park. Fin tur. Parken ligger med vand om lige nord for Den Forbudte By og har et hvidt tårn på toppen af klippen.
Måtte gå en omvej, da dele af området stadig er afspærret.
Vores værelse-reservation udløber i morgen, og vi har fået et nyt værelse på samme hotel til resten af tiden. Større og flottere – og lidt dyrere.

Lørdag den 2.9.2017:
Prøvede at komme ind i den forbudte by, men den var udsolgt for billetter den dag. De lukker max. 80.000 ind om dagen. Fandt en lille café med lækre toasts, som vi besøgte igen senere.

Søndag den 3.9.2017:
Nanna og Jette var på Silkemarkedet, Knud ”holdt vagt” hjemme og omegn.

Mandag den 4.9.2017:
Den forbudte by igen – lukket pga. reparation, så gik vi ind i en park bag Den Forbudte By og op på toppen, hvor der var en rigtig fin udsigt over Den Forbudte By.

Tirsdag den 5.9.2017:
Tur til den forbudte by. Det lykkedes denne gang. Nanna og Frederikke shoppede.

Onsdag den 6.9.2017:
Tur til Sommerpaladset. Vi fik gået en fin tur i området og gik på ”bjerget” og så Marmor-båden. M.m. Der var ikke overfyldt af mennesker, som sidste gang vi var der.

Torsdag den 7.9.2017:
En tur til Beijings Zoologiske have. Det var en positiv overraskelse at se, hvordan kineserne har indrettet deres zoologiske have. Den var flot og med god plads til de fleste dyr – og billig at besøge. Det var også Pandaer ☺

Fredag den 8.9.2017:

Lørdag den 9.9.2017:

Søndag den 10.9.2017:

Mandag den 11.9.2017:

Tirsdag den 12.9.2017:

Onsdag den 13.9.2017:
Hjemrejsedag